જેને સમર્થન આપતા અડ્ડાનો પોલીસે પર્દાફાસ કર્યો છે. આ અંગેની વિગતો એવી છે કે, એલસીબી પીઆઇ જે. એચ. સિંઘવે પીએસઆઇ એન. એન. પરમાર, એલસીબી ટીમના પ્રવિણભાઇ, પ્રવિણસિંહ, નરેશભાઇ, દિગ્વિજયસિંહ, જયપાલસિંહ, મહેશભાઇ, પ્રવિણભાઇ અને લક્ષ્મણસિંહ સાથે બાતમીના આધારે શહેરના મફતપુરા વિસ્તારમાં વાલ્મિકી સમાજના સ્મશાનગૃહની દિવાલ નજીક ધમધમતા દેશીદારૂના અડ્ડા ઉપર ઓચિંતો છાપો માર્યો હતો. જ્યાંથી રૂપિયા 100 નો પાંચ લીટર દારૂ ઝડપી લીધો હતો. તેમજ સ્થળ ઉપરથી રાજાપાઠમાં રહેલા આઠ શખ્સોને ઝડપી લીધા હતા. જોકે, દારૂનું પીઠુ ચલાવતાં ધીરાભાઇ દલાભાઇ પરમાર અને પ્રદિપભાઇ દલાભાઇ પરમાર નાસી જતાં પાલનપુર પોલીસે ગુનો નોંધી વધુ તપાસ હાથ ધરી છે.